## El Consell autoritza la cessió a AINIA de les instal·lacions de l’Institut Tecnològic de la Construcció en el Parc Tecnològic de Paterna

*** El centre tecnològic abonarà a Ivace+i un total 5,98 milions d’euros per l’ús d’este immoble durant un màxim de 99 anys**

El Consell ha autoritzat la constitució d’un dret de superfície sobre l’edifici de l’Institut de la Construcció, propietat de l’Institut Valencià de Competitivitat i Innovació (Ivace+i), a favor del centre tecnològic AINIA, que podrà ampliar així les seues instal·lacions per a la investigació i el desenrotllament tecnològic al servici del sector agroalimentari.

En concret, Ivace+i cedirà l’ús de quatre parcel·les de 9.264 metres quadrats en el Parc Tecnològic de Paterna, amb una superfície construïda de 6.570 metres quadrats, per un període de 99 anys. A canvi, el centre tecnològic abonarà un total de 5,98 milions d’euros a través d’un cànon anual que s’estendrà durant tot el període de vigència.

La majoria dels instituts tecnològics de la Comunitat Valenciana estan situats en immobles propietat d’Ivace+i i compten amb drets de superfície. Esta figura afavorix l’estabilitat econòmica financera d’estos centres i permet l’accés a ajudes públiques per a obres i reformes, en la seua condició de superficiari.

Fecha: 14/01/2025